CELEX: C2004/262/62
Language: fi
Date: 2004-10-23 00:00:00
Title: Asia T-275/04: Aries Mecan 7.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/32
            
         Aries Mecan 7.7.2004 Euroopan yhteisöjen komissiota vastaan nostama kanne
   (Asia T-275/04)
   (2004/C 262/62)
   Oikeudenkäyntikieli: ranska
   Aries Meca –niminen yhtiö, kotipaikka Poissy (Ranska), on nostanut 7.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat asianajajat Jean-Paul Poulain ja Jean-Emmanuel Kuntz.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa komission 16.12.2003 tekemän päätöksen siltä osin kuin sen 1 artiklassa todetaan lainvastaiseksi sellainen järjestelmä, jonka mukaisesti yhtiöt, jotka ostavat vaikeuksissa olevan yrityksen, vapautetaan automaattisesti verosta,
            
         
               —
            
            
               kumoaa komission 16.12.2003 tekemän päätöksen siltä osin kuin sen 5 artiklassa määrätään, että CGI:n 44 f §:n mukaisen järjestelmän perusteella myönnetyt tuet on perittävä kokonaisuudessaan takaisin yhtiöiltä, jotka on perustettu vaikeuksissa olevan yrityksen ostamista varten, ja
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Tämän asian kohteena oleva päätös on päätös, joka on riitautettu asiassa T-273/04, Brandt Industries vastaan komissio.
   Tämän asian kantaja ARIES MECA on yhtiö, johon on sen ostettua ARIES SAS:n sovellettu riidanalaisessa päätöksessä tarkoitettuja Code Général des Impôtsin säännöksiä. Sen kumoamiskanne perustuu kahteen kanneperusteeseen, jotka koskevat EY:n perustamissopimuksen 253 artiklan ja Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22 päivänä maaliskuuta 1999 annetun neuvoston asetuksen (EY) N:o 659/1999 (1) 14 artiklan rikkomista.
   
      (1)  EYVL L 83, 27.3.1999, s. 1.